pornografie - Gesonde Seks Blog
Blog posts tagged in pornografie
Hoekom mans verslaaf raak aan pornografie
by	Timothy Kieswetter in Pornografie
Kom ons begin gou om so paar mites te breek.
1. Om 'n man sleg te laat voel en hom te vertel hoe laag hy is omdat hy porn kyk gaan hom nie keer om weer te kyk nie.
2. 'n Man se porn verslawing het niks te doen met hoe begeerbaar hy sy vrou vind nie.
Porn is 'n fantasie wêreld. Dit is hoekom dit beide nie 'n groot probleem is nie, maar ook 'n reuse probleem.
Die vrou moenie haarself vergelyk of jaloers raak met porn nie, want dan bring sy haar realiteit in haar man se fantasie wêreld in. En as daar 'n kompetisie is tussen regte wêreld en fantasie wêreld, gaan die fantasie wêreld elke keer wen. Want die gras in so veel groener aan die ander kant.
So my boodskap aan vrouens is: moenie jou man se porn verslawing op jou trek nie en toelaat dat iets waarmee jou man worstel, jou minderwaardig laat voel.
Dit is sy stryd, sy worsteling, sy verslawing.
Moenie vir een sekonde toelaat dat dit by jou vrouwees steel nie.
Terug tot hoekom mans porn kyk.
Die beste manier om dit te verstaan is om porn te vergelyk met fastfood soos McDonalds en KFC. Niemand eet fastfood vir sy voedingswaarde nie. Jy koop dit omdat dit gerieflik, gemaklik, goedkoop en beskikbaar is. Ons het in 'n kitskos samelewing verval.
Ons lewens is so besig dat ons nie meer genoeg tyd het, of maak, om kookkos te maak, om 'n tafel te sit en saam te eet nie. En vir die vitamine en minerale wat ons nie meer in ons kosse kry nie, neem ons maar net 'n pilletjie.
So ook het ons samelewing die gesonde gesin gekniehalter. Ons het nie meer tyd vir mekaar nie, en wanneer ons saam is en gesels, het een van ons altyd 'n selfoon in die hand besig met 'n ander gesprek op Facebook. Omdat ons dan ons emosionele konneksie verloor, voel ons nie altyd lus om nog ons alles te gee in die slaapkamer nie. En as 'n huwelik se sekslewe eers afneem, kan jy maar seker wees dat dit die res van die huwelik gaan saam aftrek.
Fastfood is 'n simptoom van ons gejaagde lewe, so is porn 'n simptoom van emosionele diskonneksie.
Die emosionele diskonneksie begin nie met die huwelik nie, dit begin met jouself. Die meeste mans wie ek sien wat verslaaf is aan pornografie, gebruik porn om 'n emosionele vraag te beantwoord.
Is ek begeerbaar genoeg?
Is daar geluk daar buite vir my?
Nou dat ek daaraan dink, is dit seker dieselfde redes hoekom so baie vrouens dit geniet om Mills and Boons te lees. Dit antwoord die vraag "Hoe kon my lewe anderste gewees het?"
Hierdie is 'n normale vraag en ons almal wonder soms of dinge anderste sou uitgedraai het vir ons. Maar totdat ons nie 'n plek van innerlike vrede met ons hier en nou kan vind nie, sal daar altyd 'n emosionele vraag wees wat fastfood en pornografie vir ons sal beantwoord.
Skryf in by ons Gesonde Seks Mentorskap program waar ons 24 verskillende aanlyn kursusse het wat jou gaan kan leer hoe om jou seksualiteit beter te verstaan en gesonder te bestuur in jou huwelik.
Tagged in: Gesonde Huwelik Mentorskap e-Kursus Porn pornografie seks
by	Timothy Kieswetter in Gesonde Seks Movie Review
Tagged in: cheating jaloesie Masturbasie pornografie seks
affair libido Tieners cheating Die Naakte Feite puberteit blow job skreeu vergifnis kieswetter CUM boekwinkels verkragting premature ejakulasie skei Masturbasie selfbeeld Congratulations verkrag paklase rape Wat Adam my van Seks geleer het Ontbyt in die bed en Seks in die kombuis Porn social media theology seksvoorligting lae libido ouerskap seksuele misdaad seks Thank You seks lus kinders scripture verse Kommunikasie religion verslawing Vadersdag Gesonde Huwelik orale seks emosies pornografie jaloesie stilstuipe vrese bly kalm Boeke selfbewus egskeiding molestering Mentorskap e-Kursus Die Stripshow produksie intimiteit